BASES DE LA CONVOCATÒRIA DE SELECCIÓ D'ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5071)
  + [Valencià](/va/acuerdo/5071)






Selector de idioma

Leer

* [Español](/es/acuerdo/5071)
* [Valencià](/va/acuerdo/5071)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE SELECCIÓ D'ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE SELECCIÓ D'ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20

Data d'aprovació
:   30/01/2019

Data de publicació
:   30/01/2019

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5071.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5071)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5071)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE SELECCIÓ D'ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20&url=https://www.boua.ua.es/va/acuerdo/5071)

**Títol:** BASES DE LA CONVOCATÒRIA DE SELECCIÓ D'ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimecres, 30 de gener de 2019

BASES DE LA CONVOCATÒRIA DE SELECCIÓ D’ESTUDIANTS PER Al PROGRAMA DE DOBLE GRAU INTERNACIONAL DE LA FACULTAT DE DRET AMB LA UNIVERSIDADE DO VAL DO ITAJAÍ DURANT EL CURS ACADÈMIC 2019-20

Mitjançant aquesta convocatòria se seleccionaran estudiants del grau en Dret, del Programa Simultani DADE i Programa Simultani DECRIM de la Facultat de Dret per a cursar un curs acadèmic complet en la Universidade do Vale do Itajaí (d’ara endavant, UNIVALI), amb la qual hi ha un conveni de doble grau internacional sota els termes i requisits del qual s’obtindran de manera simultània les titulacions següents:

- Grau en Dret, títol oferit per la Facultat de Dret de la Universitat d’Alacant.

- Bacharel em Direito, títol oferit per UNIVALI.

1. Places oferides i durada

Es concediran tres places d’intercanvi per a estudiar el curs acadèmic complet, d’acord amb el calendari acadèmic establit per la Universitat de destinació.

2. Terminis i requisits

2.1 Termini de sol·licitud: del 4 al 24 de febrer de 2019.

2.2 Requisit matricula: l’alumnat ha d’estar matriculat degudament en la UA en el grau de Dret, en el Programa Simultani de DADE o Programa Simultani DECRIM tant en el moment de la inscripció en el programa de mobilitat com durant l’intercanvi, i haver superat un mínim de 120 crèdits en la convocatòria C2 del curs 2018-19 (per a estudiants del doble grau de DADE i DECRIM es consideraran únicament les assignatures corresponents al grau en Dret).

2.3 Requisit idioma: s’acreditarà de forma qualitativa mitjançant entrevista de llengua portuguesa per a poder cursar amb èxit els estudis de Dret al Brasil.

3. Criteris de Selecció

La selecció es resoldrà d’acord amb la valoració dels mèrits acreditats, atès el barem que es detalla a continuació:

a) Expedient acadèmic (màxim 10 punts): Nota mitjana de l’expedient acadèmic (per a estudiants de DADE i DECRIM es consideraran únicament les assignatures de Dret).

b) Experiència internacional (màxim 1 punt): Es valorarà haver sigut estudiant d’intercanvi

c) Coneixement de l’idioma anglès (màxim 4 punts), justificació mitjançant la presentació d’un document oficial dels recollits en la Normativa de la UA per a l’acreditació interna de competències lingüístiques en valencià i llengües estrangeres (BOUA 3/7/2018):

Nivell B1…………1 punt

Nivell B2…………2 punts

Nivell C1………...3 punts

Nivell C2…………4 punts

d) Entrevista personal (màxim 2 punts).

4. Comissió de Selecció

La Comissió de Selecció estarà formada pel degà de la Facultat de Dret, el vicedegà de Pràctiques Externes i Mobilitat, la secretària de la Facultat, i un membre del personal d’administració i serveis de la Facultat de Dret especialitzat en relacions internacionals.

5. Procediment de sol·licitud i documentació que cal aportar

5.1 S’haurà d’omplir el formulari de sol·licitud disponible en:

- [Formulari en línia](https://cvnet.cpd.ua.es/uaCuestionarios/preguntas.aspx?idcuestionario=9582&idioma=ca)

- Web de l’Oficina de Mobilitat de Dret.

5.2. La documentació acreditativa d’idiomes i altres mèrits recollits en el punt 3 d’aquesta convocatòria s’hauran d’aportar juntament amb la sol·licitud, en format PDF.

6. Publicacions i resolució

6.1. Atès el principi de transparència recollit en la Llei 40/2015, d’1 d’octubre, de règim jurídic del sector públic, i el que disposa l’article 45.1 de la Llei 39/2015, d’1 d’octubre, del procediment administratiu comú de les administracions públiques, les publicacions detallades en aquestes bases es faran en l’adreça de la pàgina web de l’Oficina de Mobilitat de la Facultat de Dret següent:

<https://derecho.ua.es/va/movilidad/>,

substituiran la notificació a les persones interessades i produiran els mateixos efectes.

En aquesta mateixa direcció es troba la resta d’informació general referent a la convocatòria, l’accés a tota la normativa i legislació que s’hi esmenta.

6.2. Resolucions:

6.2.1. Una vegada expirat el termini de presentació de sol·licituds, l’Oficina de Mobilitat de Dret publicarà les sol·licituds excloses provisionalment i els motius d’exclusió. Es concedirà un termini de 10 dies d’acord amb el article 68 de la Llei 39/2015, d’1 d’octubre, del procediment administratiu comú de les administracions públiques, perquè esmenen el defecte que n’haja motivat l’exclusió o al·leguen el que estimen convenient per a corregir qualsevol error que s’haja pogut produir.

6.2.2. Una vegada transcorregut aquest termini i revisades les al·legacions, l’Oficina de Mobilitat de Dret publicarà la llista d’estudiants admesos en el procés i la data i l’hora de l’entrevista personal.

6.2.3. Una vegada acabada la fase d’entrevista, l’Oficina de Mobilitat de Dret publicarà la resolució provisional d’assignació de places i la llista d’espera, i concedirà un termini per a presentar renúncies o presentar al·legacions sobre el que estimen oportú respecte de l’adjudicació de places. Les renúncies presentades en el termini esmentat donaran lloc al corresponent moviment en la llista d’espera, seguint l’ordre de baremació. El resultat d’aquest moviment es publicarà en la resolució definitiva.

6.2.4. Una vegada transcorregut el termini d’al·legacions, l’Oficina de Mobilitat de Dret publicarà la resolució definitiva d’assignació de places, així com la llista d’espera per si es produïren vacants per renúncia.

6.2.5. La Comissió de Selecció podrà decidir deixar vacants les places que considere oportú si no hi ha prou candidats o candidates que a parer seu tinguen el perfil adequat per a participar en el programa.

7. Reconeixement acadèmic

7.1. Per a obtenir el Bacharel em Direito, l’alumnat seleccionat haurà de superar totes les assignatures bàsiques i obligatòries del grau en Dret en la UA (198 ECTS) i completar els següents cursos en la UNIVALI, dels quals es matricularan obligatòriament durant l’intercanvi:

PRIMER SEMESTRE

|  |  |  |  |
| --- | --- | --- | --- |
| Codi | Disciplina | Nre. de crèdits | Període |
| 1547 | Metodologia Científica | 04 | 1r |
| 9936 | Psicologia | 04 | 2n |
| 8741 | Direito Constitucional | 04 | 3r |
| 6189 | Direito Ambiental | 04 | 3r |
| 1692 | Direito Penal (Part Especial) | 04 | 4t |
| 17235 | Direito Processual do Trabalho | 02 | 5é |
| 1702 | Direito do Trabalho | 04 | 5é |
|  | Total de crèdits | 28 |  |

SEGON SEMESTRE

|  |  |  |  |
| --- | --- | --- | --- |
| Codi | Disciplina | Nre. de crèdits | Període |
| 1709 | Direito Processual do Trabalho | 04 | 6é |
| 1713 | Direito Processual Penal | 04 | 6é |
| 1707 | Direito Processual Civil | 04 | 6é |
| 9938 | Direito Processual Penal | 04 | 7é |
| 1726 | Deontologia-Ética Profissional | 04 | 8é |
| 9944 | Trabalho de Iniciação Científica | 04 | 9é |
| 9948 | Direito Registral e Notarial | 02 | 9é |
| 9953 | Direito Processual Constitucional | 02 | 9é |
| 9949 | Trabalho de Iniciação Científica | 04 | 10é |
|  | Estágios de Prática Jurídica | 20 | 6, 7, 8, 9, 10 |
|  | Total de crèdits | 40 |  |

7.2. Cada estudiant haurà de subscriure un acord d’aprenentatge abans que comence el període de mobilitat. L’acord d’aprenentatge el subscriuran la institució d’origen, la institució d’acolliment i cada estudiant, i tindrà caràcter oficial de contracte vinculant per als qui el signen.

7.3. Els cursos completats per l’alumnat de la UA en UNIVALI seran transferits al seu expedient com a crèdits optatius, dels quals es matricularan en la Universitat d’Alacant en el curs acadèmic de l’intercanvi, d’acord amb el procediment i període establits per a fer-ho, i haurà d’abonar les taxes acadèmiques corresponents.

7.4. El treball final de grau (19775) no pot ser objecte de reconeixement segons la normativa acadèmica; per tant, ha de ser dut a terme seguint la normativa i tutorització del professorat de la UA.

8. Obligacions de l’alumnat seleccionat

a) Matricular-se en la Universitat d’Alacant i en la Universitat d’acolliment, durant el curs acadèmic que desenvolupe la seua estada, dels crèdits mínims exigits.

b) Cursar el període d’estudis establit i assistir a les sessions d’orientació obligatòries fixades per cada universitat.

c) Comunicar immediatament a l’Oficina de Mobilitat de la Facultat tot canvi de la sol·licitud inicial (renúncia, calendari, pla d’estudis, etc.).

d) Entregar en l’Oficina de Mobilitat de la Facultat de la Facultat de Dret els documents que es requerisquen.

e) Responsabilitzar-se de procurar la cobertura d’assegurança a l’efecte de malaltia comuna, accident i repatriació.

f) Obtenir el visat d’estudis que tinga validesa durant tot el període d’estudis, així com qualsevol altre document necessari per a estudiar en la institució d’acolliment.

g) Responsabilitzar-se de buscar i localitzar allotjament i dels tràmits seguits per a la inscripció en la universitat d’acolliment.

h) Mantenir-se localitzable a través de l’adreça de correu electrònic institucional de la UA de manera que siga possible una comunicació fluida i ràpida amb la Facultat.

i) Acceptar totes les condicions del Programa d’Intercanvi.

En cas d’incompliment d’alguna d’aquestes obligacions es podrà exigir a l’estudiant el reembossament total o parcial de la beca.

9. Taxes acadèmiques

L’alumnat seleccionat no haurà d’abonar la matrícula dels estudis cursats en la universitat de destinació, llevat de les possibles taxes administratives que es deriven del reconeixement d’assignatures de la UA en UNIVALI o taxes d’expedició del títol.

10. Dotació econòmica i marc legal i pressupostari

10.1. Les places estan dotades econòmicament amb 550 euros per mes d’estada real, fins a un màxim de 5500 euros per estudiant. Addicionalment, rebran una ajuda lineal i única de 250 euros per estudiant, una vegada acabat l’intercanvi. A més, l’alumnat amb beca MEFP durant el curs 2017/18 rebrà 200 euros addicionals per mes d’estada real.

Aquestes quanties podran variar fins a un 10 % com a conseqüència de la concurrència d’alguna de les circumstàncies previstes en l’art. 58.2 a) del Reglament de la Llei 38/2003 de 17 de novembre, o bé per la no assignació de l’import total de la dotació de la convocatòria.

10.2. Si l’estudiant renuncia a la plaça injustificadament haurà de retornar l’import íntegre de la beca.

10.3. La dotació màxima per a aquesta convocatòria és de 23.250 € i es troba consignada en les aplicacions del concepte 4M del pressupost del Vicerectorat de Relacions Internacionals. El pagament d’aquesta dotació està supeditat a la disponibilitat de liquiditat de la UA.

10.4. La subvenció assignada a cada estudiant s’ajustarà al que disposa la Llei 38/2003 de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

El romanent no aplicat serà objecte de reintegrament al Vicerectorat concedent de l’ajuda després de presentar la memòria econòmica justificativa en finalitzar l’activitat. Els diners romanents en la clau pressupostària del centre en la qual es va lliurar el pagament haurà de revertir a les mateixes aplicacions d’origen del centre de despesa 5160.

Alacant, 30 de gener de 2019

Juan Llopis Taverner

Vicerector de Relacions Internacionals

Pedro Femenía López

Degà de la Facultat de Dret





[Carretera Sant Vicent del Raspeig s/n  
03550 Sant Vicent del Raspeig - Alacant  
 Tel. 87 799 5244 - Fax 62 057 3015](https://www.google.es/maps/@12.679985,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12410&trk=tyah&trkInfo=tarId%6G8854473843154%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)